X-straal

X-strale of x-strale is elektromagnetiese strale soortgelyk aan radio-, hitte- en ligstrale. Hulle het egter baie korter golflengtes en kan deur liggame of voorwerpe dring wat opaak (ligondeurdringbaar) is. X-strale dek die volgende gedeelte van die elektromagnetiese spektrum: 30 EHz – 30 PHz1 EHz = 1018 Hz en 1 PHz = 1015 Hz en golflengtes van 0,01 nm – 10 nm. Hulle het ’n energie van tussen 124 eV en 124 keV. 

Die term röntgenstrale, wat soms daarvoor gebruik word, is genoem na Wilhelm Röntgen, wat gewoonlik die krediet daarvoor kry dat hy dit ontdek het; hy het dit "X-strale" genoem om ’n onbekende soort straal aan te dui.Novelline, Robert (1997). Squire's Fundamentals of Radiology. Harvard University Press. 5de uitg. ISBN 0-674-83339-2. 

 Gebruike 
X-strale met ’n hoë fotonenergie (bo 5-10 keV; ’n golflengte onder 0,2-0,1 nm) word "harde X-strale" genoem, en dié met ’n lae energie "sagte X-strale". Vanweë die deurdringingsvermoë van harde X-strale word hulle algemeen gebruik om die binnekant van voorwerpe te sien, byvoorbeeld in mediese radiografie en lughawesekuriteit. Die term "X-straal" word algemeen gebruik vir ’n radiografiese beeld asook vir die metode self. 

Omdat die golflengtes van harde X-strale soortgelyk is aan die grootte van atome, is hulle ook nuttig in die bepaling van kristalstrukture. Daarteenoor word sagte X-strale maklik in die lug geabsorbeer.

 Notas 

 Verwysings 

 Bronnelys 
 Dokter in die huis, dr. Jan van Elfen, 1993 ISBN 0 624 03234 5

 Eksterne skakels 
 Radiografie: ’n gebreekte humerus
 Foto van ’n X-straalmasjien
 X-straalveiligheid
 ’n X-straalbuis-demonstrasie (animasie)
 "What is Radiology?", ’n eenvoudige les
 X-strale en kristalle

15px Hierdie artikel is vertaal uit die Engelse Wikipedia

Kategorie:Elektromagnetisme
Kategorie:Mediese prosedures
Kategorie:Straling
Kategorie:Radiologie